andeigler
Store norske leksikon,Biologi,Dyreriket,Leddormer,Clitellata,Igler,Rhynchobdellida
Andeigler er arter av igler i bruskiglefamilien (Glossiphoniidae) innen ordenen snabeligler (Rhynchobdellida), underklasse igler (Hirudinea).
De forekommer som temporære parasitter i nese, svelg og øyne hos andefugler. For det meste lever de fritt i ferskvann, blandt vegetasjon langs vannkanten. Det er to arter i Norge. Lys andeigle (Theromyzon tessulatum) er funnet nord til Troms. Mørk andeigle (Theromyzon maculosum) er sjelden og er funnet spredt på Sørlandet, i Trøndelag, Nordland og Troms. Mørk andeigle er størst av de to artene, og kan bli nesten 5 centimeter lang. Les mer i Store norske leksikon leddormer igler bruskigler